শিফা বিনতে আবদুল্লাহ

আশ-শিফা বিনতে আবদুল্লাহ (রদিআল্লাহু আনহা) (আরবি: الشفاء بنت عبد الله) ছিলেন নবী মুহাম্মদ (সল্লাল্ লাহু আলাইহি ওয়া সাল্লাম) এর একজন নারী সাহাবা। তিনি চর্মরোগ চিকিৎসাবিদ্যায় পারদর্শী ছিলেন। শিফা বিনতে আবদুল্লাহ (রদিআল্লাহু আনহা) কুরাইশ বংশের বনু আদি গোত্রের মহিলা ছিলেন, খলিফা উমর (রদিআল্লাহু আনহু) ও সাহাবী সাঈদ ইবনে যায়িদ (র)ও এই গোত্রের সদস্য ছিলেন। শিফার ডাকনাম উম্মে সুলায়মান। অনেকে বলেছেন, তার আসল নাম লায়লা এবং পরবর্তীতে তার উপাধি আশ-শিফা নামে পরিচিতি লাভ করেন। তার পিতার নাম আবদুল্লাহ ইবনে আবদে শামস, মাতার নাম ফাতিমা বিনতে আবি ওয়াহাব, যিনি একই বংশের আমর ইবনে মাখযুম শাখার কন্যা। আশ শিফার বিয়ে হয় আবু হুসমা ইবনে হুযায়ফা আল আদাবীর সঙ্গে। এবং এই ঘরে একটি সুলায়মান নামে একটি পুত্র সন্তান ও কন্যা সন্তান জন্ম নেয়। তার কন্যা প্রখ্যাত সাহাবা শুরাহবিল ইবনে হাসানা (র)এর স্ত্রী ছিলেন। হিজরতের পূর্বে মক্কাতেই তিনি ইসলাম গ্রহণ করেন এবং প্রথম পর্বে মক্কা থেকে মদিনায় হিজরাতকারী মহিলাদের সাথে হিজরত করেন। আশ শিফা বিনতে আবদুল্লাহ (র), মুহাম্মাদ (স) এর নিকট বাইয়াত গ্রহণ করেন। মুহাম্মাদ (স) যে সমস্ত প্রধান সাহাবাদের বাড়িতে যেতেন তাদের মধ্যে আশ শিফা অন্যতম। মুহাম্মাদ (স) তার বাড়িতে গিয়ে বিশ্রামও নিতেন। আশ শিফা বিনতে আবদুল্লাহ (র), মুহাম্মাদ (স) এর জন্য আলাদা বিছানা ও আলাদা পরিধেয় কাপড়ের ব্যবস্থা পর্যন্ত করে রেখেছিলেন। মুহাম্মাদ (স) তাকে একটি বাড়ী দান করেন, সেই বাড়ীতে তিনি ছেলে সুলায়মানকে নিয়ে বাস করতেন। তিনি মুহাম্মাদ (স) এর স্ত্রী হাফসা (র) কে আরবি পড়া ও লেখা ও ক্যালিগ্রাফি শিখিয়েছিলেন। আশ শিফার (র) মৃত্যুর পর তার সন্তানেরা ঐ সমস্ত কাপড় অতি যত্নের সাথে সংরক্ষণ করে রেখেছিলেন। কিন্তু উমাইয় খলিফা মারওয়ান ইবনে হাকাম তাদের নিকট থেকে সেগুলো কেড়ে নেন। আশ শিফা উমর (র) এর চাচাত বোন ছিলেন। এজন্য খলিফা উমর ইবনুল খাত্তাব (র) শিফাকে বিশেষ মর্যাদার দৃষ্টিতে দেখতেন। তার মতামতের অত্যন্ত গুরুত্ব দিতেন এবং বিশেষ শ্রদ্ধার ভাব পোষণ করতেন। উমর (র) শিফাকে বাজার পর্যবেক্ষণ ও ব্যবস্থাপনার কিছু দায়িত্ব প্রদান করেন। উক্ত দ্বায়িত্বও তিনি সফলভাবে পালন করেছিলেন। আশ শিফাও উমরের গুণমুগ্ধা ও অনুগত ছিলেন। একবার খলিফা উমর (র), আশ শিফা (র) এবং আতিকা বিনতে উসাইদকে ডেকে এনে চাদর দান করেন। উমর মাঝে মাঝে আশ শিফার খোঁজ খবর নিতে বাসায় যেতেন এবং নামাজের খবর নিতেন। আশ শিফা (র) একজন শিক্ষানুরাগী মহিলা ছিলেন। আরবের গুটিকয়েক লিখতে পড়তে জানা মহিলাদের একজন ছিলেন এবং আরবের মহিলাদের তিনি পড়তে ও লিখতে শেখাতেন। তৎকালীন চিকিৎসাতেও তিনি পারদর্শী ছিলেন। তিনি চর্মরোগের চিকিৎসা জানতেন এবং এটা নবী (স) স্ত্রী হাফসা বিনতে উমরকেও শিখেছিলেন। ইসলাম গ্রহণের পরেও নবী করীম (স) এর অণুপ্রেরণায় তিনি তার জ্ঞানচর্চা চালিয়ে যান। আশ শিফা (র)- মুহাম্মাদ (স) ও উমর (র) থেকে সর্বমোট ১২ টি হাদিস বর্ণনা করেছেন। এবং তার থেকে তার পুত্র সুলায়মান, পৌত্র আবু সালামা, আবু বকর, উসমান প্রভৃতি বিখ্যাত সাহাবাগন হাদিস বর্ণনা করেছেন। আশ শিফা (র) এর সঠিক মৃত্যু সন জানা যায় না। তবে অনেকে উমর (র) এর খিলাফতে, ২০ হিজরির কাছাকাছি কোন সময়ে মৃত্যুবরণ করেছেন এই কথা বলেছেন। "সংরক্ষণাগারভুক্ত অনুলিপি"। ১৪ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০১৫।  Isfahani, Mushin. (২০০৬-০১-০১)। Encyclopedia of Prophetic Medicine (আরবি ভাষায়)। ktab INC.। পৃষ্ঠা ১০৪। আইএসবিএন 978-9953-81-229-8।  Mona Rajab (২০০৭)। History... Woman (আরবি ভাষায়)। Kotobarabia.com। পৃষ্ঠা ৮১।  [নিসা‘মিন আসর আন-নুবুওয়াহ, টীকা নং-১, পৃ. ১৫৯]।  [আল-ইসাবা ফী তাময়ীয আস-সাহাবা-৪/৩৩৩]।  [উসুদুল গাবা-৫/৪৮৬]।  [তাবাকাত-৮/২৬৮; আল-ইসতী‘আব-৪/৩৩২]।  [তাবাকাত-৮/২৬৮]।  [আল-ইসাবা-৪/৩৩৩]।  Mushin Husseini (২০০৬-০১-০১)। Prospects for Arab-Islamic Civilization - (আরবি ভাষায়)। Al Manhal। পৃষ্ঠা ১৬৪। আইএসবিএন 9796500012148।  [নিসা‘মিন আসর আন-নুবুওয়াহ, পৃ.১৫৯]।  [নিসা‘মিন আসর আন-নুবুওয়াহ-পৃ.১৬১]।  Hilal., Kazan, (২০১০)। "৫"। Dünden bugüne hanım hattatlar [Female calligraphers past & present]। İstanbul Büyükşehir Belediyesi। আইএসবিএন 978-605-5592-51-6। ওসিএলসি 745977380।  [আল-ইসতি‘আব-৪/৩৫৮]।  [তাহযীবুল আসমা ওয়াল লুগাত-২/৮৭]।  [জামহারাতুল আনসাব আল-আরাব-১/১৫০]।  علي/المقريزي, أبي العباس تقي الدين أحمد بن (২০১৭-০১-০১)। Enjoy listening to the conditions, funds, interests and belongings of the Prophet 1-15 (আরবি ভাষায়)। Dar Al Kotob Al Ilmiyah دار الكتب العلمية। পৃষ্ঠা ৩৯৫।  "Al-Shifa bint Abdullah: The market controller"। Arab News (ইংরেজি ভাষায়)। ২০১১-১০-২৭। সংগ্রহের তারিখ ২০২১-০৮-২৫।  [তাবাকাত-৩/২৯০]।  [তারীখ আত-তাবায়ী-২/৫৭১]।  [সাহাবিয়াত, পৃ.২৪০]।  [উসুদুল গাবা-৫/৪৯৭]।  [আল-ইসতী‘আব-৪/৩৫৮]।  [হায়াতুস সাহাবা-৩/১২৩]।  [কানয আল-উম্মাল-৪/২৪৩]।  [নিসা‘মিন আসর আন-নুবুওয়াহ, পৃ.১৬০]।  [আল-ইসতী‘আব-৪/৩৩৩]।  [তাহযীবুত তাহযীব-১২/৪২৮]।  [আ‘লাম আন-নিসা-২/১৬৩]।